ai4bharat/Pralekha huggingface dataset:
மின்னணு மற்றும் தகவல் தொழில்நுட்பம்
திரு நரேந்திர மோடி தலைமையிலான அரசு ஜி-20 தலைமைப் பொறுப்பை ஏற்ற பிறகு, செயற்கை நுண்ணறிவுக்கான உலகளாவிய கூட்டாண்மையின் தலைமையை ஏற்க இந்தியா தயார்
ஜி-20 தலைமைப் பொறுப்பை ஏற்ற பிறகு, இந்தியா செயற்கை நுண்ணறிவுக்கான உலகளாவிய கூட்டாண்மையின் தலைமை பொறுப்பேற்க உள்ளது. இந்த சர்வதேச கூட்டாண்மையின் தலைமைப் பொறுப்பு, மனிதகுல மேம்பாட்டிற்காகவும், செயற்கை நுண்ணறிவு சார்ந்த தொழில்நுட்ப செயல்பாட்டினை ஊக்குவிற்பதற்காகவும் பயன்படும்.
செயற்கை நுண்ணறிவுத்துறை மூலம் வரும் 2035 ஆம் ஆண்டில் இந்தியப் பொருளாதாரத்திற்கு 967 பில்லியன் டாலர்களையும், 2025 ஆம் ஆண்டில் இந்தியாவின் மொத்த உள்நாட்டு உற்பத்தியில் 450-500 பில்லியன் டாலர்களையும் சேர்க்கும் என எதிர்பார்க்கப்படுகிறது, இது நாட்டின் 5 டிரில்லியன் அமெரிக்க டாலர் மொத்த உள்நாட்டு உற்பத்தி இலக்கில் 10 சதவீதமாகும்.
இந்த கூட்டாண்மை என்பது அமெரிக்கா, இங்கிலாந்து, ஐரோப்பிய ஒன்றியம், ஆஸ்திரேலியா, கனடா, பிரான்ஸ், ஜெர்மனி, இத்தாலி, ஜப்பான், மெக்சிகோ, நியூசிலாந்து, கொரியா குடியரசு மற்றும் சிங்கப்பூர் உட்பட 25 உறுப்பு நாடுகளின் சபையாகும். இந்தியா 2020 இல் இந்தக் குழுவில் உறுப்பினராக சேர்ந்தது.
டோக்கியோவில் 2022, நவம்பர் 21, அன்று நடைபெறும் அந்தக்குழு கூட்டத்தில் மத்திய மின்னணு, தகவல் தொழில்நுட்பம், திறன் மேம்பாடு மற்றும் தொழில்முனைவுக்கான இணை அமைச்சர் திரு ராஜீவ் சந்திரசேகர் கலந்து கொள்கிறார். மேலும் அவர் தற்போது அந்தக்குழுவின் தலைமைப்பொறுப்பில் உள்ள பிரான்சிடம் இருந்து அடையாளப்பூர்வமாக பொறுப்பை ஏற்கிறார்.
கவுன்சில் தலைமைக்கான தேர்தலில், இந்தியா மூன்றில் இரண்டு பங்கு முதல் முன்னுரிமை வாக்குகளைப் பெற்றிருந்தது, அதே நேரத்தில் கனடாவும் அமெரிக்காவும் அடுத்த இரண்டு சிறந்த இடங்களைப் பெற்று இருந்தது.
பெருநிறுவனங்கள் விவகாரங்கள் அமைச்சகம்
நிறுவனங்களுக்கு இடையிலான போட்டிகளை நெறிமுறைப்படுத்தும் போட்டிச் சட்டத்தை ஆய்வு செய்வதற்கு குழுவை மத்திய அரசு அமைத்துள்ளது
வலுவான பொருளாதார அடிப்படையின் தேவைக்கேற்ப சட்டங்களை மாற்றி அமைக்கும் நோக்கத்துடன் மத்திய அரசு நிறுவனங்களுக்கு இடையிலான போட்டிகளை நெறிமுறைப்படுத்தும் போட்டிச் சட்டத்தை ஆய்வு செய்ய குழு ஒன்றை அமைத்துள்ளது.
கம்பெனி விவகாரங்கள் அமைச்சக செயலாளர் இதன் தலைவராக நியமிக்கப்பட்டுள்ளார். இந்த அமைச்சகத்தின் இணை செயலாளர் உறுப்பினர் செயலாளராக செயல்படுவார். இந்திய நிறுவனங்களுக்கு இடையிலான போட்டிகளை நெறிமுறைப்படுத்தும் ஆணையத்தின் தலைவர், கம்பெனி கலைப்பு மற்றும் திவால் வாரியத்தின் தலைவர் ஆகியோர் இதன் உறுப்பினர்களாக நியமிக்கப்பட்டுள்ளனர். தொழிலதிபர்கள் மூன்று பேரும் பொருளாதாரக் கல்வி பேராசிரியர்கள் இருவரும் உறுப்பினர்களாக நியமிக்கப்பட்டுள்ளனர்.
இந்தக் குழு கீழ்க்கண்டவை குறித்து விவாதித்து முடிவெடுக்கும்.
i. நிறுவனங்களுக்கு இடையிலான போட்டிகளை நெறிமுறைப்படுத்தும் போட்டிச் சட்டம் / விதிகள் / நடைமுறைகள் ஆகியவற்றை மறுஆய்வு செய்து தேவைப்பட்டால் மாற்றங்களை கொண்டு வருதல்.
ii. நிறுவனங்களுக்கு இடையிலான போட்டிகளை நெறிமுறைப்படுத்தும் துறையில் சர்வதேச அளவில் சிறந்த நடைமுறைகளை ஆராய்ந்து பன்னாட்டு போட்டி பிரச்சனைகளை கையாள வழிவகை காணுதல்.
iii. நிறுவனங்களுக்கு இடையிலான போட்டிகளை நெறிமுறைப்படுத்தும் போட்டிச் சட்டத்தின் அம்சங்களை கொண்டுள்ள இதர கொள்கைகள் நெறிமுறைகளை ஆராய்தல்.
இந்தக் குழு மூன்று மாத காலத்தில் பணியை நிறைவு செய்து அறிக்கை அளிக்குமாறு கோரப்பட்டுள்ளது.
================
(Visitor Counter : 122
பிரதமர் அலுவலகம்
சிறிய நகரங்களே புதிய இந்தியாவின் அடித்தளம். குடியரசுத்தலைவரின் உரைக்கு நன்றி தெரிவிக்கும் தீர்மானத்திற்கு பதிலளிக்கையில் பிரதமர் மாநிலங்களவையில் கருத்து
2024-ஆம் ஆண்டிற்குள் மேலும் 100 விமானநிலையங்கள் உருவாக்கப்படும் என்றார் பிரதமர்
குடியரசுத் தலைவரின் உரைக்கு நன்றி தெரிவிக்கும் தீர்மானத்தின் மீது பிரதமர் திரு நரேந்திர மோடி இன்று மாநிலங்களவையில் உரையாற்றினார். 5 ட்ரில்லியன் அளவிலான பொருளாதாரம் என்ற இலக்கு மிகவும் பேராவலான ஒன்றுதான். என்றாலும் நாம் பெரிதாகச் சிந்தித்து முன்னேறத்தான் வேண்டும் என்று பிரதமர் கூறினார். “இந்தியாவின் பொருளாதாரம் மிகுந்த வலுவோடு இருக்கிறது என்பதை நான் உறுதிப்படுத்த விரும்புகிறேன். 5 ட்ரில்லியன் அமெரிக்க டாலர்கள் அளவிலான பொருளாதாரம் என்ற கனவை இந்தியா முழு வேகத்துடனும் முழுத்திறனுடனும் தொடர்ந்து வருகிறது” என்றும் பிரதமர் குறிப்பிட்டார்.
5 ட்ரில்லியன் அமெரிக்க டாலர்கள் அளவிலான பொருளாதாரம் என்ற கனவை நிறைவேற்ற கிராம, நகர கட்டமைப்பு, சிறு,குறு, நடுத்தரத் தொழில்கள், நெசவாலைகள், தொழில்நுட்பம், சுற்றுலா ஆகிய துறைகளின் மீது அரசு கவனம் செலுத்தி வருகிறது. இந்தத் துறைகள் அனைத்தையும் முன்னெடுத்துச் செல்வதற்காக பல்வேறு நடவடிக்கைகள் மேற்கொள்ளப்பட்டுள்ளன. இந்தியாவில் உற்பத்தி செய்வோம் என்ற முழக்கத்திற்கு உத்வேகம் கொடுக்கும் வகையில் வரிக்கான கட்டமைப்பு உள்ளிட்டு அனைத்துச் செயல்பாடுகளும் எளிமைப்படுத்தப்பட்டு வருகின்றன. இந்த நடவடிக்கைகள் நாட்டில் உற்பத்தி குறித்த புதியதொரு உத்வேகம் உருவாவதை உறுதிப்படுத்தும். வங்கித் துறையில் மேற்கொள்ளப்பட்டுள்ள இணைப்பு தொடர்பான கொள்கை அர்த்தமுள்ள பயன்களை தரத் தொடங்கியுள்ளன.
சிறிய நகரங்கள்தான் புதிய இந்தியாவின் அடித்தளம்
மிகுந்த அபிலாஷைகள் கொண்ட இந்த நாட்டின் இளைஞர்கள் சிறு நகரங்களில்தான் வசிக்கின்றனர். அவைதான் புதிய இந்தியாவின் அடித்தளமும் என்றும் பிரதமர் குறிப்பிட்டார். “ இன்று நாட்டில் டிஜிட்டல் முறையிலான பரிவர்த்தனைகளில் பாதிக்கும் மேற்பட்டவை சிறு நகரங்களில் இருந்துதான் நடந்து வருகின்றன. நாட்டில் பதிவு செய்யப்பட்டுள்ள புதிய தொழில்முனைவுகளில் பாதி இரண்டாம் கட்ட, மூன்றாம் கட்ட நகரங்களில் இருந்துதான் செய்யப்பட்டுள்ளன. எனவேதான் நவீன கட்டமைப்புகளை துரிதமான வேகத்தில் இரண்டாம், மூன்றாம் கட்ட நகரங்களில் உருவாக்குவதில் நாங்கள் கவனம் செலுத்தி வருகிறோம். நெடுஞ்சாலை, ரயில் தொடர்பு ஆகியவையும் மிக வேகமாக மேம்பட்டு வருகின்றன” என்றும் பிரதமர் குறிப்பிட்டார்.
2024-ஆம் ஆண்டிற்குள் மேலும் 100 விமான நிலையங்கள்
உதான் திட்டத்தின்கீழ் 250வது வழித்தடம் சமீபத்தில் தொடங்கி வைக்கப்பட்டது என்றும் பிரதமர் குறிப்பிட்டார். இந்தியாவில் உள்ள 250 சிறிய நகரங்களுக்கு விமானப் பயணம் மூலமாகச் சென்றடைவதை இது எளிதாக ஆக்கியுள்ளது. “நாடு விடுதலை பெற்றதில் இருந்து 2014 வரை நாட்டில் செயல்திறன் மிக்க விமான நிலையங்கள் மொத்தம் 65 மட்டுமே இருந்தன. கடந்த ஐந்து ஆண்டுகளில் அது நூறுக்கும் மேலாக அதிகரித்துள்ளது. 2024-ஆம் ஆண்டிற்குள் மேலும் 100 விமான நிலையங்களை, குறிப்பாக இரண்டாம் கட்ட, மூன்றாம் கட்ட நகரங்களில் உருவாக்குவது என்பதுதான் நமது இலக்கு” என்றும் பிரதமர் கூறினார்.
எரிசக்தி அமைச்சகம்
மின்சார சிக்கன நடவடிக்கைகள் காரணமாக 2018-19 ஆம் ஆண்டில் ரூ.89,122 கோடி அளவுக்கு சேமிப்பு கிடைத்துள்ளது
மின்சாரம் மற்றும் புதிய, புதுப்பிக்கத்த எரிசக்தித் துறை இணை அமைச்சரும் , திறன் மேம்பாடு மற்றும் தொழில் முனைவோர் நலத் துறை இணை அமைச்சருமான திரு ஆர்.கே. சிங், ``மின்சார சிக்கன நடவடிக்கைகளால் 2018-19ல் ஏற்பட்ட தாக்கம்'' குறித்த அறிக்கையை காணொலி காட்சி மூலம் இன்று வெளியிட்டார். இணையப் புத்தகத்தை அறிமுகம் செய்து வைத்துப் பேசிய அவர், ``2005 ஆம் ஆண்டில் இருந்த மின் உபயோகத்தைவிட 2030 ஆம் ஆண்டுக்குள் 33 முதல் 35 சதவீதம் வரை குறைத்துவிடுவோம் என்று பாரிஸில் நடைபெற்ற பருவநிலை மாற்றம் குறித்த உச்சி மாநாட்டில் உறுதியளித்தோம். இப்போது, நமது சிக்கன நடவடிக்கைகள் காரணமாக, 2005ல் இருந்ததைவிட 20 சதவீதம் அளவுக்கு மின்சார சேமிப்பு செய்திருக்கிறோம். இது உண்மையிலேயே மிகச் சிறப்பான செயல் திறனைக் காட்டுகிறது'' என்று கூறினார்.
வருடாந்திர மின் சேமிப்பு மற்றும் கரியமில வாயு உற்பத்தி நிலவரம் குறித்து சுதந்திரமான மதிப்பீடு செய்வதற்காக எரிசக்தி சிக்கன நிறுவனம் நியமித்த பி.டபிள்யூ.சி. லிமிடெட் என்ற நிபுணத்துவம் வாய்ந்த நிறுவனம் இந்த அறிக்கையைத் தயாரித்துள்ளது. பல்வேறு மின் சிக்கன நடவடிக்கைகளால் 2018-19 ஆம் ஆண்டில் 113.16 பில்லியன் யூனிட்கள் அளவுக்கு மின்சாரம் சேமிக்கப்பட்டுள்ளது என்றும், இது ஒட்டுமொத்த மின்சார பயன்பாட்டில் 9.39 சதவீத சேமிப்பாக இருக்கும் என்றும் அறிக்கையில் தெரிவிக்கப்பட்டுள்ளது.
2018-19 ஆம் ஆண்டில் ஒட்டுமொத்த எரிசக்தி சேமிப்பு 23.73 Mtoe  ஆக உள்ளது. இது 2018-19ல் ஒட்டுமொத்த எரிசக்தி விநியோகத்தில்  2.69 சதவீத சேமிப்பாகும்.
(Visitor Counter : 163
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
32 அம்ருத் திட்டங்கள் நிறைவடைந்துள்ளன- 41 திட்டங்கள் இமாச்சலப் பிரதேசத்தில் செயல்படுத்தப்பட்டுக் கொண்டிருக்கின்றன
இமாச்சலப் பிரதேசம் மற்றும் உத்தரகாண்ட் ஆகிய மாநிலங்களின் தலைமை செயலாளர்கள் / முதன்மை செயலாளர்கள்/ மூத்த அதிகாரிகளோடு கடந்த மாதம் உரையாடிய மத்திய வீட்டுவசதி மற்றும் நகர்ப்புற விவகாரங்கள் அமைச்சக செயலாளர் திரு துர்கா சங்கர் மிஷ்ரா, அம்ருத் திட்டத்தின் கீழ் இந்த மாநிலங்கள் அடைந்துள்ள முன்னேற்றத்துக்கு பாராட்டு தெரிவித்தார்.
இந்த திட்டங்களின் பலன்கள் மக்களை குறித்த நேரத்தில் சென்றடைவதற்காக இவற்றை விரைந்து செயல்படுத்துமாறு அவர்களை திரு மிஷ்ரா கேட்டுக்கொண்டார்.
இந்த இரண்டு மலை மாநிலங்களுக்கு வழங்கப்படும் மத்திய நிதி உதவியான 90 சதவீதத்தை பெறுவதற்கு, நீட்டிக்கப்பட்ட கடைசி தேதியான 2021 மார்ச் 31க்குள் அனைத்து திட்டங்களையும் முடிக்குமாறு இமாச்சலப் பிரதேசம் மற்றும் உத்தரகாண்ட் அதிகாரிகளை அவர் கேட்டுக்கொண்டார்.
உரையாடல்களின் போது, இமாச்சலப் பிரதேசத்தில் 32 அம்ருத் திட்டங்கள் நிறைவடைந்துள்ளன என்றும் 41 திட்டங்கள் செயல்படுத்தப்பட்டுக் கொண்டிருக்கின்றன என்றும் அவருக்கு தெரிவிக்கப்பட்டது.
உத்தரகாண்டில் ரூபாய் 593 கோடியில் செயல்படுத்தப்பட்டுக் கொண்டிருக்கும் 151 திட்டங்களில் 47 நிறைவடைந்துள்ளன.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662997
-----
(Visitor Counter : 173
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
210.31 கோடி 94.02 கோடி 2-வது தவணை மற்றும் 14.07 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 29,25,342 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 96,506. கொவிட் சிகிச்சை பெறுபவர்கள் எண்ணிக்கை 0.22 சதவீதமாக உள்ளது.
குணமடைந்தோர் விகிதம் தற்போது 98.59 சதவீதம்
கடந்த 24 மணி நேரத்தில் 9,680 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,37,33,624 என அதிகரித்துள்ளது.
கடந்த 24 மணி நேரத்தில் 8,586 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.31 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,91,281 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1853724
நிதி அமைச்சகம்
டிஜிட்டல் மார்க்கெட்டிங், திடக்கழிவு மேலாண்மை வணிகத்தில் ஈடுபட்டுள்ள நிறுவனங்களில் வருமான வரித்துறை சோதனை
நாட்டின் பல்வேறு மாநிலங்களை சேர்நத 2 வணிக குழும நிறுவனங்களில் வருமான வரித் துறையினர் சோதனை மற்றும் பறிமுதல் நடவடிக்கையில் ஈடுபட்டனர் . கடந்த 12-10-2021 அன்று இரண்டு குழுக்களாக இந்த நடவடிக்கை மேற்கொள்ளப்பட்டது.
இதில் டிஜிட்டல் மார்க்கெட்டிங் மற்றும் பிரச்சார மேலாண்மை வணிகத்தில் ஈடுபட்டு வரும் முதல் நிறுவனத்தை சேர்ந்த பெங்களூரு, சூரத், சண்டிகர் மற்றும் மொகாலி உள்ளிட்ட 7 இடங்களில் உள்ள அலுவலங்களில் இந்த சோதனை நடத்தப்பட்டது. இதில் அந்த நிறுவனம் கணக்கில் காட்டப்படாத உள்ளீடுகளை பெற்று வருமானத்தை மறைத்ததற்கான ஆதாரங்கள் கண்டுபிடிக்கப்பட்டன. ஹவாலா ஏஜென்டுகள் மூலம் பணம் பரிமாற்றம் செய்து வருமானத்தை மறைத்து முறைக்கேட்டில் ஈடுபட்டத்தை அந்நிறுவனம் ஒப்புக்கொண்டது செலவினங்களை அதிகரித்தும், வருவாயை குறைத்து காண்பித்ததும் கண்டறியப்பட்டது. இந்த நிறுவனத்தின் இயக்குனர்களின் தனிப்பட்ட செலவீனங்களை வணிக செலவீனமாக ஆவணங்களில் காண்பித்து இருப்பதும் கண்டுபிடிக்கப்பட்டது. இயக்குனர்கள் மற்றும் அவர்களது குடும்ப உறுப்பினர்களின் நவீன சொகுசு வாகனங்களை அந்நிறுவனத்தை சேர்ந்த பணியாளர்களின் பெயரில் வாங்கியிருப்பதும் கண்டுபிடிக்கப்பட்டது.
இதேபோல் திடக்கழிவு மேலாண்மையில் ஈடுபட்டு வரும் குழுமத்தின் மீதும் வருமான வரித்துறை சோதனை நடத்தியது. நாடு தழுவிய அளவில் திடக்கழிவு சேகரிப்பு, போக்குவரத்து செயலாக்கம் மற்றும் கழிவுகளை அகற்றுதல் ஆகிய பணிகளை இந்த நிறுவனம் நகராட்சிகளுக்கு வழங்கி வருகிறது. இந்த சோதனை நடவடிக்கையின்போது பல்வேறு முறைகேடுகள் சம்பந்தமான ஆவணங்கள், டிஜிட்டல் ஆதாரங்கள், உதிரி ஆவணங்கள் கண்டுபிடிக்கப்பட்டன. போலியான ரசீதுகளை உருவாக்கி செலவினங்களையும், துணை ஒப்பந்த ஆவணங்களை உருவாக்கியதும் கண்டுபிடிக்கப்பட்டது. முதல் கட்டமாக 70 கோடி ரூபாய் அளவுக்கு முறைக்கேடுகள் கண்டுபிடிக்கப்பட்டன. கணக்கில் காட்டப்படாத 7 கோடி ரூபாய் மதிப்புள்ள சொத்து முதலீடு குறித்தும் விசாரணை நடைபெறுகிறது. இந்த சோதனை நடவடிக்கைகளின் மூலம் கணக்கில் காட்டப்படாத 1.95 கோடி ரூபாயும், 65 லட்சம் ரூபாய் மதிப்புள்ள நகைகளும் பறிமுதல் செய்யப்பட்டன. முறைகேடுகளில் ஈடுபட்ட இந்த 2 குழுமங்கள் மீதும் தொடர்ந்து விசாரணை நடைப்பெற்று வருகிறது.
பழங்குடியினர் நலத்துறை அமைச்சகம்
பழங்குடியினர் பொருள்களின் புவிசார் குறியீட்டுக்காக பல்வேறு அமைச்சகங்கள், துறைகளோடு டிரைஃபெட் கூட்டு
கோவிட்-19 பெருந்தொற்று முன் எப்போதும் இல்லாத சவால்களை உருவாக்கியுள்ளதால், “உள்ளூர்ப் பொருள்களுக்கு ஊக்கம்” மற்றும் “தற்சார்பு இந்தியா” ஆகியவற்றை நோக்கி கவனம் திரும்பியுள்ளது.
கைவினைப் பொருள்கள், கைத்தறிப் பொருள்கள் மற்றும் இதர தயாரிப்புகளில் இந்தியாவுக்கு சிறப்பான பாரம்பரியம் உள்ளது. பழங்குடியினர் பொருள்களின் புவிசார் குறியீட்டுக்காக பல்வேறு அமைச்சகங்கள், துறைகளோடு இந்தியப் பழங்குடியினர் கூட்டுறவு சந்தைப்படுத்துதல் வளர்ச்சிக் கூட்டமைப்பு  பணியாற்றவிருக்கிறது.
மத்தியப் பழங்குடியினர் விவகாரங்கள் அமைச்சகத்தின் கீழ் இயங்கும் இந்தியப் பழங்குடியினர் கூட்டுறவு சந்தைப்படுத்துதல் வளர்ச்சிக் கூட்டமைப்பு, பழங்குடியினர் வாழ்வை மேம்படுத்துவதற்காக பல்வேறு நடவடிக்கைகளை எடுத்து வருகிறது.
லால் பகதூர் சாஸ்திரி தேசிய அகாடெமி நிறுவனம், கலாச்சார அமைச்சகம், தொழில் மற்றும் உள்நாட்டு வர்த்தக ஊக்குவிப்புத் துறை, வர்த்தக அமைச்சகம், இந்தியத் தபால்துறை, சுற்றுலா அமைச்சகம், பிரதமர் அலுவலகம் உள்ளிட்டவற்றுடன் புவிசார் குறியீடுகளுக்காக இந்தியப் பழங்குடியினர் கூட்டுறவு சந்தைப்படுத்துதல் வளர்ச்சிக் கூட்டமைப்பு இணைந்து பணிபுரியும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1685387
----
(Visitor Counter : 179
பஞ்சாயத்து ராஜ் அமைச்சகம்
பஞ்சாயத்துக்களுக்கு நிதி
தமிழ்நாட்டுக்கு 2019-20 முதல் ரூ.9,609 கோடி ஒதுக்கீடு
மாநிலம் வாரியாக பஞ்சாயத்துக்களுக்கு ஒதுக்கப்பட்டுள்ள நிதி குறித்த விவரத்தை மத்திய அரசு தெரிவித்துள்ளது. 2019-20-ஆம் ஆண்டு முதல் தமிழ்நாட்டுக்கு ரூ.9,609.376 கோடி நிதி ஒதுக்கப்பட்டுள்ளது. இது 14 மற்றும் 15-வது நிதி ஆணையங்களில் பல்வேறு மேம்பாட்டுப் பணிகளுக்கான நிதியாக பஞ்சாயத்துக்களுக்கும் ஊரக உள்ளாட்சி அமைப்புகளுக்கும் வழங்கப்பட்டுள்ளது.
ராஷ்ட்ரீய கிராம சுவராஜ் இயக்கத்தின் கீழ் மாநிலங்களுக்கு, தேர்ந்தெடுக்கப்பட்ட பிரதிநிதிகளின் திறன் மேம்பாட்டுக்காக ஒதுக்கப்பட்டுள்ள நிதியாக தமிழ்நாட்டுக்கு ரூ.127.49 கோடி ஒதுக்கப்பட்டுள்ளது.
இத்தகவலை பஞ்சாயத்து ராஜ் துறை இணை அமைச்சர் திரு கபில் மொரேஷ்வர் பாட்டீல் மக்களவையில் இன்று எழுத்து மூலம் அளித்த பதிலில் தெரிவித்துள்ளார்.
குறு சிறு மற்றும் நடுத்தர தொழில் துறை அமைச்சகம்
பிரதமரின் வேலைவாய்ப்பு உருவாக்கத் திட்டத்தின் கீழ் கடந்த 3 ஆண்டுகளில் 2.44 லட்சம் பேருக்கு கடன்கள் வழங்கப்பட்டுள்ளன
தமிழகத்தில் 2021-22 –ம் நிதி ஆண்டில் 5972 பேர் பயனடைந்துள்ளனர்
மத்திய குறு, சிறு, நடுத்தர தொழில்கள் அமைச்சகம், காதி மற்றும் கிராமத் தொழில்கள் ஆணையத்தின் மூலமாக, 2008-09-ம் ஆண்டு முதல், விவசாயம் அல்லாத துறைகளில் குறுந்தொழில்களை ஊக்குவிப்பதன் மூலம், நாட்டில் சுயவேலை வாய்ப்புகளை உருவாக்குவதற்காக, பிரதமரின் வேலைவாய்ப்பு உருவாக்கத் திட்டத்தை  செயல்படுத்தி வருகிறது. பிரதமரின் வேலைவாய்ப்பு உருவாக்கத் திட்டத்தின் கீழ் உற்பத்தி மற்றும் சேவைத் துறைக்கு கடன்கள் வழங்கப்படுகின்றன. இது தவிர, இத்திட்டத்தின் கீழ் பின்வரும் வர்த்தக மற்றும் வணிக நடவடிக்கைகளுக்கும் கடன்கள் அனுமதிக்கப்படுகின்றன:
- வடகிழக்கு மாநிலங்களில் இடதுசாரி தீவிரவாதம் பாதிக்கப்பட்ட மாவட்டங்கள் மற்றும் அந்தமான் நிகோபார் தீவுகளில் விற்பனை நிலையங்கள் மூலம் வணிகம் மற்றும் வர்த்தக நடவடிக்கைகள் மேற்கொள்ள
- காதி பொருட்கள் விற்பனை செய்யும் சில்லரை விற்பனை நிலையங்கள், காதி மற்றும் கிராமத் தொழில்கள் ஆணையத்தின் மூலம் சான்று அளிக்கப்பட்ட கிராம தொழில்துறை பொருட்கள் மற்றும் பாரம்பரிய தொழில்களை மீட்டுருவாக்கம் செய்வதற்கான நிதி திட்டத்தின் கீழ் அமைக்கப்பட்டுள்ள பிரதமரின் வேலைவாய்ப்பு உருவாக்கத் திட்ட நிறுவனங்கள் மற்றும் தொழில் பூங்காக்களில் தயாரிக்கப்படும் பொருட்கள் ஆகியவையும் நாடு முழுவதும் பிரதமரின் வேலைவாய்ப்பு உருவாக்கத் திட்டத்தின் கீழ் கடன் பெறலாம்.
- நாடு முழுவதும் உற்பத்தி / சேவை நிறுவனங்களால் ஆதரிக்கப்படும் சில்லரை விற்பனை நிலையங்களும் இத்திட்டத்தில் அனுமதிக்கப்படுகின்றன.
- மேலே கொடுக்கப்பட்டுள்ளதில்  மற்றும் -ன் கீழ் வரும் வணிக / வர்த்தக நடவடிக்கைகளுக்கான திட்டத்தின் அதிகபட்ச திட்ட மதிப்பு ரூ.20 லட்சம் ஆகும்.
- ஒரு மாநிலத்தில் ஒரு ஆண்டில் நிதி ஒதுக்கீட்டில் அதிகபட்சமாக 10 சதவீதத்தை  மற்றும்  கீழ் உள்ள வணிக / வர்த்தக நடவடிக்கைகளுக்குப் பயன்படுத்தப்படலாம்.
இத்திட்டத்தின் கீழ் தமிழகத்தில் 2019-20-ம் நிதி ஆண்டில் 5172 பேரும், 2020-21 –ம் நிதி ஆண்டில் 5188 பேரும், 2021-22 –ம் நிதி ஆண்டில் 5972 பேரும் பயன்பெற்றுள்ளனர்.
நாடு முழுவதும் 2019-20-ம் நிதி ஆண்டில் 66653 பேரும், 2020-21 –ம் நிதி ஆண்டில் 74415 பேரும், 2021-22–ம் நிதி ஆண்டில் 103219 பேரும் இத்திட்டத்தின் கீழ் பயன்பெற்றுள்ளனர்.
இந்த தகவலை மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் மத்திய குறு, சிறு மற்றும் நடுத்தரத் தொழில்கள் துறை இணை அமைச்சர் திரு. பானு பிரதாப் சிங் வர்மா தெரிவித்துள்ளார்.
குடியரசுத் தலைவர் செயலகம்
திரு வி.வி. கிரியின் பிறந்தநாளையொட்டி அவருக்கு குடியரசுத் தலைவர் மரியாதை
முன்னாள் குடியரசுத் தலைவர் திரு வி.வி.கிரியின் பிறந்தநாளையொட்டி, இன்று குடியரசுத் தலைவர் மாளிகையில் நடைபெற்ற நிகழ்ச்சியில், குடியரசுத் தலைவர் திருமதி திரௌபதி முர்மு மரியாதை செலுத்தினார். திரு வி.வி.கிரியின் படத்திற்கு குடியரசுத் தலைவர் மற்றும் குடியரசுத் தலைவர் மாளிகை அதிகாரிகள் மலர் தூவி மரியாதை செலுத்தினர்.
நிதி அமைச்சகம்
மத்தியப் பிரதேச கிராமங்களுக்கு மொத்தம் ரூ. 913.72 கோடி கடன்: ஆசிய கட்டமைப்பு முதலீட்டு வங்கி முடிவு
மத்தியப் பிரதேசத்தில் உள்ள கிராமப்புறங்களில் வாழ்வாதாரம், கல்வி, போக்குவரத்து ஆகியவற்றின் மேம்பாடுகளுக்காக ஆசிய கட்டமைப்பு முதலீட்டு வங்கி  மொத்தம் ரூ. 913.72 கோடி அளவுக்கு கடனுதவி அளிக்க இருக்கிறது. அந்த வங்கியின் கூட்டம் சீனத் தலைநகர் பெய்ஜிங்கில் அண்மையில் நடைபெற்றது. அக்கூட்டத்தில் இந்த முடிவு எடுக்கப்பட்டது.
இந்தக் கடனுதவியின் மூலம் மொத்தம் 15 லட்சம் கிராம மக்கள் நேரடியாகப் பயன் பெறுவர். இந்தக் கடனுதவியில் உலக வங்கியின் இணைநிதியும் இடம்பெறுகிறது. இத்திட்டம் கிராமப்புறங்களின் சாலை இணைப்பை மேம்படுத்தவும், குடியிருப்புப் பகுதிகளின் மேம்பாட்டுக்கும் உதவும். கிராமத்தினரின் தினசரி பயன்பாட்டுக்காக சுமார் 5,640 கிராமங்களின் சாலைகள் இந்த நிதியில் மேம்படுத்தப்படும்.
சாலை வசதி இணைப்பு மேம்படுத்தப்படுவதால், அதன் மூலம் கிராமத்தினரின் விவசாயப் பண்டங்களைச் சாலை வழியாக எடுத்துச் சென்று சந்தைப்படுத்த இயலும். இதன் மூலம் கிராம மக்களின் வாழ்வாதாரம் வளர்ச்சி பெறும். அத்துடன், போக்குவரத்து வசதியால் உ.யர்கல்வியில் கூடுதலான மாணவர்கள் சேருவதற்கு வாய்ப்பு அதிகரிக்கும். பள்ளிகளில் மாணவர்களின் வருகையும் மேம்படும் என எதிர்பார்க்கப்படுகிறது. சாலைப் பராமரிப்புப் பணித் திட்டத்தினால், ஏராளமான பெண்களுக்கு வேலைவாய்ப்பு கிடைக்கும். இது பாலியல் சமத்துவத்துக்கும் பெண்களின் வருமான உயர்வுக்கும் வழிவகுக்கும்.
“கிராமப்புற கட்டமைப்புக்காக முதலீடு செய்வதன் வாயிலாக இந்தியாவில் நீடித்த வளர்ச்சி ஏற்பட வழி வகுப்பதற்குப் போதிய நிதி தேவைப்படுகிறது” என்று ஆசிய கட்டமைப்பு முதலீட்டு வங்கி  துணைத் தலைவரும் முதன்மை முதலீட்டு அலுவலருமான டி.ஜே. பாண்டியன் தெரிவித்தார்.
“இத்திட்டத்தில் ஆசிய கட்டமைப்பு முதலீட்டு வங்கியின் பங்களிப்பு நிதிக் குறைபாட்டை ஈடு செய்யும். அத்துடன் அந்த பகுதியில் ஒட்டுமொத்த வளர்ச்சிக்கும் உதவும்” என்றார் அவர்.
இத்திட்டத்தின் கீழ் மேற்கொள்ளப்பட இருக்கும் செயல்பாடுகள்:
- செம்மண் சாலைகள் சீராக்கப்பட்டு மேம்படுத்துதல்.
- அதிக வளர்ச்சிக்கு வாய்ப்பு ஏற்படுத்தும் வகையில் கிராமங்களுக்கு கூடுதல் இணைப்புகள் ஏற்படுத்துதல்.
- சாலைகளை நிர்வகிக்கும் நடைமுறையை மேம்படுத்துவதன் மூலம் பராமரிப்பு நிறுவனங்களின் திறனை மேம்படுத்துதல்.
- விபத்துகள் குறித்த புள்ளி விவரங்களைக் கையாளும் நடைமுறையின் மூலம் சாலைப் பாதுகாப்பு மேலாண்மைக்கான திறனை மேம்படுத்துதல், ஒருங்கிணைந்த சாலைப் பாதுகாப்புத் திட்டத்தைச் செயல்படுத்துதல்.
- வடிவமைப்பு, செயலாக்கம் மற்றும் மேலாண்மைக்குப் போதிய ஆதரவு தருதல்.
PIB Headquarters
பெங்களூருவில் 107-வது இந்திய அறிவியல் மாநாடு: ஜனவரி 1-7 வரை அரங்கிலேயே பதிவு செய்யலாம்
இந்திய அறிவியல் மாநாட்டு அமைப்பு நடத்தவுள்ள 107-வது இந்திய அறிவியல் மாநாடு 2020 ஜனவரி 3-7 ஆம் தேதி வரை கர்நாடக மாநிலம் பெங்ளூருவில் உள்ள விவசாய அறிவியல் பல்கலைக்கழகம், ஜிகேவிகே வளாகத்தில் நடைபெறவுள்ளது. இதற்கு ஜனவரி 1 முதல் 7 ஆம் தேதி வரை மாநாட்டு அரங்கிலேயே பதிவு செய்து கொள்ளலாம். இந்த மாநாட்டில் நாடு முழுவதும் உள்ள அறிவியலாளர்கள், விஞ்ஞானிகள், அறிவியல் அறிஞர்கள் மற்றும் அறிவியல் பயிலும் மாணவர்கள் கலந்து கொள்ளலாம்.
நாள் ஒன்றுக்கு எட்டு அமர்வுகளாக 27 சிற்றரங்குகளில் மாநாட்டு நிகழ்ச்சிகள் நடைபெறும். மாநாட்டு விவரங்களை 1800 572 2020 என்ற கட்டணமில்லா தொலைபேசி எண்ணுக்கு அழைப்பு விடுத்தும், isc107uasb[at]gmail[dot]com என்ற முகவரிக்கு மின்னஞ்சல் அனுப்பியும் தெரிந்து கொள்ளலாம். மாநாட்டு அமைப்பு, “ISC 2020 UASB’’ என்னும் ஆண்ட்ராய்டு செயலியையும் வெளியிட்டுள்ளது. இதன்மூலம் நிகழ்ச்சிக்கான தேதி, இடம் மற்றும் பிற விவரங்களையும் அறிந்து கொள்ளலாம். இந்தச் செயலியை கூகுள் ப்ளே ஸ்டோரிலிருந்து பதிவிறக்கம் செய்துகொள்ளலாம்.
அறிவியல் தகவல் தொடர்பாளர்கள் சந்திப்பு, குழந்தைகள் அறிவியல் மாநாடு, அறிவியல் கண்காட்சி, பெண்களுக்கான அறிவியல் மாநாடு போன்ற நிகழ்வுகளும் நடைபெறவுள்ளன. “கிராமப்புற வளர்ச்சிக்கு அறிவியலும் தொழில்நுட்பமும்” என்பதே இந்நிகழ்வின் மையக் கருத்து. கிராமப்புற உற்பத்தி மற்றும் உற்பத்தித் திறன், மேம்பட்ட சமூகப் பொருளாதார சமத்துவம் மற்றும் சமூகப் பொருளாதார வளர்ச்சியின் சமநிலை ஆகியவற்றில் உள்ள சவால்கள் குறித்து இந்த மாநாட்டில் விவாதிக்கப்படும். சமீபத்திய அறிவியல் மற்றும் தொழில்நுட்ப வளர்ச்சியைப் பயன்படுத்தி, கிராமப்புற ஏழை மக்களின் வாழ்வாதாரத்தை உயர்த்துவதற்கான தளத்தை, அறிவியலாளர்களுக்கு அமைத்துத் தருவதுதான் இந்த மாநாட்டின் இலக்கு. இதன் வாயிலாக கிராமப்புற மக்களின் சமூக நிலை மற்றும் பொருளாதாரத்தை மேம்படுத்த முடியும்.
இந்த மாநாட்டினை பிரதமர் திரு.நரேந்திர மோடி தொடங்கிவைக்கிறார். கர்நாடக மாநில முதல்வர் திரு.எடியூரப்பா, துணை முதல்வர் திரு.லஷ்மண் சங்கப்பா சாவடி ஆகியோரும் துவக்கவிழாவில் கலந்து கொள்கின்றனர்.
பாதுகாப்பு அமைச்சகம்
மாலத்தீவில் தனிப்பொருளாதார மண்டலத்தில் கூட்டுக் கண்காணிப்பு
இந்திய கடற்படையின் இயக்கத் திட்டம் அடிப்படையிலான போர்க்கப்பல் நிறுத்தி வைப்பு அணுகுமுறையின் ஒரு பகுதியாக 2018 மே மாதம் 9 – ம் தேதி முதல் 17 – ந் தேதி வரை தனிப் பொருளாதார மண்டலத்தில் கூட்டு கண்காணிப்பு மேற்கொள்ளப்படுகிறது. இதற்கென இந்தியக் கடற்படையின் சுமேதா என்கிற ரோந்துக் கப்பல் மாலத்தீவுக்கு அனுப்பி வைக்கப்பட்டுள்ளது. இன்றும் நாளையும்  இந்தக் கப்பல் மாலத்தீவு தேசியப் பாதுகாப்புப் படை வீரர்களுடன் கலந்துரையாடி அவர்களுக்குப் பயிற்சியும் அளிக்கிறது. நாளை முதல் மேமாதம் 15 – ம் தேதி வரை மாலத்தீவு தேசியப் பாதுகாப்பு படையினருடன் இணைந்து கூட்டாக தனிப்பொருளாதார மண்டலத்தில் கண்காணிப்பு பணியை மேற்கொள்கிறது.
மாலத்தீவின் மிகப்பெரிய தனிப்பொருளாதார மண்டலத்தின் பாதுகாப்பை உறுதி செய்வதற்காக இந்திய அரசும் இந்திய கடற்படையும் இந்தக் கூட்டுக் கண்காணிப்பு நடவடிக்கையை மேற்கொண்டுள்ளது.
மேலும் மாலத்தீவில் 2018 ஏப்ரல் 28 முதல் மே 15 வரை ஏக்தா 2018 என்ற இரண்டாவது போர்ப்பயிற்சி ஒத்திகையிலும் இந்திய கடற்படையின் கடல் கமாண்டோ பிரிவின் 2 அதிகாரிகளும் 8 மாலுமிகளும் கலந்து கொண்டுள்ளனர் என்பது குறிப்பிடத்தக்கது.
(Visitor Counter : 85
பிரதமர் அலுவலகம்
திரு குல்தீப் ராஜ் குப்தாவின் மறைவிற்கு பிரதமர் இரங்கல்
ஜம்மு காஷ்மீரைச் சேர்ந்த திரு குல்தீப் ராஜ் குப்தாவின் மறைவிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார். மக்களின் நலன் மற்றும் சமூக வளர்ச்சிக்காக தமது வாழ்நாளை திரு குல்தீப் ராஜ் குப்தா அர்ப்பணித்ததாக பிரதமர் குறிப்பிட்டார்.
ட்விட்டர் பதிவில் அவர் தெரிவித்திருப்பதாவது:
“ஜம்மு காஷ்மீரின் பிரபல பா.ஜ.க தலைவர் திரு குல்தீப் ராஜ் குப்தாவின் மறைவு ஆழ்ந்த வருத்தத்தை அளிக்கிறது. மக்கள் நலனுக்காகவும், சமூகத்தின் வளர்ச்சிக்காகவும் அவர் தமது வாழ்நாளை அர்ப்பணித்தார். இந்த துயரமான நேரத்தில் அவரது குடும்பத்தினருக்கும், ஆதரவாளர்களுக்கும் இறைவன் வலிமை அளிக்கட்டும். ஓம் சாந்தி!”
பிரதமர் அலுவலகம்
பிரதமர் திரு நரேந்திர மோடியுடன் ரஷ்யாவின் பாதுகாப்பு கவுன்சில் செயலர் திரு நிகோலாய் பத்ருஷேவ் சந்திப்பு
பிரதமர் திரு.நரேந்திர மோடியை இன்று ரஷ்யாவின் பாதுகாப்பு கவுன்சில் செயலர் திரு.நிகோலாய் பத்ருஷேவ் சந்தித்தார்.
இருதரப்பு ஒத்துழைப்பு மற்றும் பரஸ்பர நலன் பயக்கும் சர்வதேச விசயங்கள் குறித்து அவர்கள் விவாதித்தனர்.
வணிகம் மற்றும் தொழில்துறை அமைச்சகம்
2022-23-இல் வேளாண் ஏற்றுமதியை 23.56 பில்லியன் அமெரிக்க டாலராக உயர்த்த அபெடா புதிய உத்தி
மத்திய வர்த்தகம் மற்றும் தொழில்துறை அமைச்சகத்தின் விளைப் பொருட்களுக்கான ஏற்றுமதி ஊக்குவிப்பு அமைப்பான வேளாண் மற்றும் பதப்படுத்தப்பட்ட உணவு ஏற்றுமதி வளர்ச்சி ஆணையம்  2022-23 நிதியாண்டில் 23.56 பில்லியன் அமெரிக்க டாலர் என்ற அளவில் ஏற்றுமதி இலக்கை அடைவதற்கு வேளாண் பொருட்களின் ஏற்றுமதியை ஊக்குவிப்பதற்கான உத்தியை வகுத்துள்ளது.
இதன்படி, பல்வேறு முக்கிய வெளியீடுகள், மின்னணு தொலைக்காட்சிகள், சமூக ஊடகங்களின் உதவியுடன் சாத்தியமான தயாரிப்புகளின் பட்டியலை முன்னிலைப்படுத்துவதன் மூலம் ஏற்றுமதியாளர்கள், விவசாயிகள், உணவு பதப்படுத்துபவர்கள், தளவாடங்கள் வழங்குநர்கள், அந்நிய செலாவணி மேலாண்மை நிறுவனங்கள் போன்றவற்றுடன் வலுவான மற்றும் வழக்கமான தொடர்பை ஏற்படுத்த திட்டமிடப்பட்டுள்ளது.
சமூக ஊடக தளங்களில், சாத்தியக்கூறுகள் உள்ள பொருட்களின் பட்டியல் காட்சிப்படுத்தப்படும். இது தவிர இந்தியாவின் ஏற்றுமதிக்கு சாத்தியமான தயாரிப்புகளின் நாடு வாரியான மற்றும் பொருட்கள் வாரியான குறிப்பிட்ட தேவைகள் ஏற்றுமதியாளர்களுக்காக அபெடா தளத்தில் குறிப்பிடப்படும்.
தற்சார்பு இந்தியாவை உருவாக்குவதற்கு பிரதமர் திரு நரேந்திர மோடி அழைப்பு விடுத்திருப்பதற்கு இணங்க வளர்ந்து வரும் வேளாண் தொழில்முனைவோருக்கு செயல்திறன் மற்றும் தொழில்நுட்ப பயிற்சியை வழங்கி, வேளாண் ஏற்றுமதியை கவரக்கூடிய தொழிலாக அவர்கள் தேர்ந்தெடுக்க ஊக்குவிப்பதில் கவனம் செலுத்தப்படுகிறது. புவிசார் குறியீட்டு பொருட்கள் குறித்து பங்குதாரர்களிடையே விழிப்புணர்வு ஏற்படுத்துவதற்கான நிகழ்ச்சிகளை வடகிழக்கு பகுதிகளில் நடத்தத் திட்டமிடப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1851724